"Kas tulevikus, lõpuaegadel, otsa ajastul, viimasel viiesajal aastal, tõelise Õpetuse hääbumise ajal on olendeid, kes mõistavad õigesti taolistes suutrates esitatud õpetust?" - Iidse budistliku teooria  järgi budism ajapikku hääbub. Buddha Šākjamuni elu ajal oli budism kõige vägevam, hiljem käib see järjest alla, nii et lõpuks ei jäägi budismist midagi järele. Viimased 500 aastat oleksid siis 1000-1500 aastat pärast Buddhat. Kuna see mõte väga olulisena esineb "Teemantsuutras", siis arvatakse, et "Teemantsuutra" on tekst, mis on kirjutatud umbes 1000 aastat pärast Buddha surma ja seal arutletakse, et kas sellel viimasel 500 aastal, mis nüüd hakkab, saab olema tõelist arusaamist. Vastus on, et muidugi saab  olema. Samuti mainib Ashtasāhasrikā prajñāpāramitā teises kontekstis, et ka tulevikus ilmub uusi suutraid.